کشاوەرزەیل دالیەی پەتاتە لە ناوچەی بشاجیل لە کاربینار قونیەی تورکیا، چاڵ قویلیگ پەیا کردن، هەکاتی ئەو چاڵەیلە لە پشت زەویلەرزە ویرانکەرەگەی شوبات گوزەشتە، وەگورەی قسەی رووژنامەی (یەنی شەفەق) تورکی.
لەلای خوەییش، کازم ئەسڵان سیان خاوەن ئەو زەویە کە چاڵەگە لەناوی دروس بویە، وت: مەوقەی کارکردن لەناو دالیەگە، چاڵیگ پەیا کردن، و چوینکە شەوەو بوی، ویرە نەکردن فرە لەلیەو نزیکەوە بوون.
وتیش؛ شەوەکی هەناێ قویلی و پانی ئەو چاڵە دین، نیگەران بوین، و ئاگادار دەسەڵاتیل کردن.
جی باسە کە لە شوبات گوزەشتە، چاڵ گەپیگ وەناکاوەو لە ناوچەی رەشادیە لە ویلایەت قونیه ناوڕاس تورکیا پەیا بوی، رخ مەردم برد، و ئیسەیش مەردمەگە لەی چاڵە فرەتر رخیان چوود، نەگ یەیش کار زەویلەرزە بوود.
